Νόμος 4000 (ταινία)

Ο ***Νόμος 4000*** είναι ασπρόμαυρη ελληνική δραματική ταινία του 1962 της Φίνος Φιλμ σε σενάριο και σκηνοθεσία Γιάννη Δαλιανίδη. Ο τίτλος της αναφέρεται στον Νόμο 4000 του 1958 περί τεντιμποϊσμού. 

## Πλοκή

Ο Ανδρέας Οικονόμου (Βασίλης Διαμαντόπουλος) είναι ένας αυστηρός πατέρας και γυμνασιάρχης σε γυμνάσιο της Αθήνας που έχει μαθητή τον Γιώργο (Βαγγέλης Βουλγαρίδης), ο οποίος είναι ερωτευμένος με την κόρη του πρώτου, Μαρία (Ζωή Λάσκαρη). Παράλληλα, ο Γιώργος αντιμετωπίζει έντονα οικογενειακά προβλήματα, αφού οι γονείς του τσακώνονται συνεχώς, που τον ωθούν να χάσει δύο χρονιές στο σχολείο. Ένα περιστατικό στο σχολείο αναγκάζει τον γυμνασιάρχη να αποβάλει το Γιώργο και την παρέα του. Ένας μαθητής, ο Ευαγγέλου (Θανάσης Παπαδόπουλος), για να εκδικηθεί τον Οικονόμου, παραφυλάει στον δρόμο και του πετάει έναν κεσέ με γιαούρτι. Μόλις ανακαλύπτεται η ταυτότητα του δράστη, ακολουθεί δημόσια διαπόμπευσή του αφού τον κουρέψουν γουλί, του περάσουν χειροπέδες και του φορέσουν μια πινακίδα που γράφει "Είμαι τεντιμπόης", σύμφωνα με τα προβλεπόμενα του Νόμου 4000 περί τεντιμποϊσμού. Παράλληλα η Μαρία μαθαίνει ότι ο Γιώργος την απατά με μια φίλη της και τον χωρίζει, εκείνος όμως επιμένει πως την αγαπά. Για να αποτρέψει κι άλλη παρασπονδία του Γιώργου, η Μαρία αποφασίζει να υποκύψει στην επιθυμία του να ολοκληρώσουν τη σχέση τους σεξουαλικά. Όταν, όμως, μένει έγκυος, αποτείνεται στη Βούλα (Κατερίνα Χέλμη), μια πόρνη που κατοικεί στο υπόγειο της πολυκατοικίας όπου μένει με τους γονείς της, για να τη βοηθήσει να διακόψει την ανεπιθύμητη εγκυμοσύνη. Καθώς η επέμβαση έχει επιπλοκές, η Βούλα πηγαίνει στον πατέρα Οικονόμου για να τον ενημερώσει. Ο Οικονόμου είναι ο ίδιος άνθρωπος που επί καιρό μαζεύει υπογραφές για να διώξει τη Βούλα από την πολυκατοικία.

## Διανομή ρόλων
*Ζωή Λάσκαρη - Μαρία Οικονόμου**'
*[[Κώστας Βουτσάς]] - Ρένος Καρανίκας
*[[Βαγγέλης Βουλγαρίδης]] - Γιώργος Αναγνώστου**'
*Βασίλης Διαμαντόπουλος - Ανδρέας Οικονόμου**'
*[[Ελένη Ζαφειρίου]] - κυρία Οικονόμου
*[[Αλίκη Ζωγράφου]] -μητέρα Ευαγγέλου
*[[Σπύρος Μουσούρης (ηθοποιός)|Σπύρος Μουσούρης]] - πατέρας Αναγνώστου**'
*Λαυρέντης Διανέλλος - θυρωρός πολυκατοικίας Οικονόμου
*Κώστας Παπαχρήστος - αξιωματικός της αστυνομίας που δίνει παράταση στη Βούλα
*Χλόη Λιάσκου - Ντόλυ**'
*[[Κατερίνα Γώγου]] - Κλειώ
*[[Αθηνά Μιχαηλίδου]] - μητέρα Αναγνώστου**'
*Κατερίνα Χέλμη - Βούλα**'
*[[Θανάσης Παπαδόπουλος (ηθοποιός)|Θανάσης Παπαδόπουλος]] -Ευαγγέλου (μαθητής που συλλαμβάνεται για γιαούρτωμα)**'
*Γιώργος Τσιτσόπουλος -Τάκης
*Γιώργος Τζιφός -μπάρμαν
*Περικλής Χριστοφορίδης - καθηγητής
*Κώστας Ναός - γιατρός που κάνει έκτρωση
*Θάνος Σουγιούλ -νεαρός στο μπαρ που προσπαθεί να παρηγορήσει τον Ευαγγέλου πριν γιαουρτώσει τον Οικονόμου
*Αντώνης Πλυντζανόπουλος -νεαρός που κάνει διάρρηξη μαζί με το Ρένο στο σπίτι του Οικονόμου
*Αλέκος Τζανετάκος -νεαρός που κάνει διάρρηξη μαζί με το Ρένο στο σπίτι του Οικονόμου
*Τάκης Πανόπουλος -νεαρός στο μπαρ 
*Εύα Μπάρτον -φίλη Μαρίας στο πάρτι
*Γιώργος Γρηγορίου -κύριος, θύμα τεντιμπόηδων που αργότερα δίνει κατάθεση στην αστυνομία
*Κία Λουλουδάκη
*Χριστόφορος Νιάκας

## Παραγωγή και παραλειπόμενα
Πολλές από τις σκηνές της ταινίας γυρίστηκαν στην οδό Μιχαήλ Βόδα.

Βάσει δημοσιεύματος εφημερίδας της εποχής, το συνολικό κόστος της παραγωγής ήταν πάνω από 2 εκατ. δραχμές.

Ο *Νόμος 4000* κυκλοφόρησε για πρώτη φορά στις κινηματογραφικές αίθουσες στις 29 Οκτωβρίου 1962 κόβοντας τον τεράστιο αριθμό των 118. 841 εισιτηρίων. 

Η - τολμηρή για την εποχή εκείνη - σκηνή της έκτρωσης είχε απαγορευτεί επί σειρά ετών από τις τηλεοπτικές μεταδόσεις της ταινίας.  

## Παραπομπές


## Εξωτερικοί σύνδεσμοι
* 
*''Νόμος 4000'' στη Φίνος Φιλμ

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1962
Κατηγορία:Ελληνόφωνες ταινίες
Κατηγορία:Ελληνικές δραματικές ταινίες
Κατηγορία:Ελληνικές ταινίες δράσης
Κατηγορία:Ταινίες σε σκηνοθεσία Γιάννη Δαλιανίδη
Κατηγορία:Ταινίες σε σενάριο Γιάννη Δαλιανίδη
Κατηγορία:Ταινίες με μουσική σύνθεση Μίμη Πλέσσα
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Φίνος Φιλμ
Κατηγορία:Ελληνικές ασπρόμαυρες ταινίες